Joshua 18 | Beibele Inthaneteng | Phetolelo ya Lefase le Lefsa
18 Ke moka setšhaba ka moka sa bana ba Isiraele sa bokana kua Shilo+ gomme sa hloma tente ya kopano moo,+ ka ge bjale se be se thopile naga.+
2 Eupša gare ga bana ba Isiraele go be go sa na le bao ba sa abelwago bohwa bja bona, e lego meloko e šupago.
3 Ka gona Joshua a re go bana ba Isiraele: “Le tlo goga maoto go fihla neng go yo tšea naga+ yeo Jehofa Modimo wa borakgolokhukhu ba lena a le neilego yona gore e be ya lena?+
4 Ikgetheleng banna ba bararo molokong o mongwe le o mongwe gore ke ba rome, gore ba eme ba sepele ba yo ralala nageng, ba e sege go ya ka bohwa bja bona, gomme ka morago ba boele go nna.+
5 Ba tla ikarolela yona ka dikarolo tše šupago.+ Juda e tla dula seleteng sa yona ka thoko ya borwa+ gomme bana ba Josefa ba tla dula seleteng sa bona ka thoko ya leboa.+
6 Ge e le lena, le tla sega naga ka dikarolo tše šupago gomme le di tliše mo go nna, ke moka ke tla le direla matengwa+ gona mo pele ga Jehofa Modimo wa rena.
7 Ka gobane Balefi ba ka se abelwe naga gare ga lena+ ka ge bohwa bja bona+ e le go hlankela Jehofa tempeleng;* Bagada le Barubeni+ le seripa sa moloko wa Manase+ ba hweditše bohwa bja bona ka mošola wa Noka ya Jorodane go ya ka bohlabela, bjoo ba bo neilwego ke Moshe mohlanka wa Jehofa.”+
8 Ke moka banna ba ema gore ba sepele, gomme Joshua a laela+ bao ba bego ba yo sega naga, a re: “Sepelang le yo ralala nageng, le e sege gomme le boele go nna, ke moo ke tla le direlago matengwa+ gona mo Shilo pele ga Jehofa.”+
9 Ka gona banna ba sepela ba yo phatša naga gomme ba ngwala ka lengwalong la go phuthwa+ kamoo naga e bego e eme ka gona ka metse ya yona. E ile ya segwa ka dikarolo tše šupago. Ka morago ga moo ba tla go Joshua mešašeng ya Shilo,
10 Joshua yena a ba direla matengwa kua Shilo pele ga Jehofa.+ Ka gona Joshua a abela bana ba Isiraele naga go ya ka dikarolo tša bona gona moo.+
11 Ke moka gwa tšwa letengwa+ la moloko wa bana ba Benjamini+ ka malapa a bona, selete seo ba se abetšwego ka matengwa sa ba gare ga sa bana ba Juda+ le sa bana ba Josefa.+
12 Mollwane wa bona ka leboa o be o tloga Nokeng ya Jorodane wa fihla motheogeng wa Jeriko+ ka leboa, wa rotogela thabeng ka bodikela gomme wa goma lešokeng la Bethe-abene.+
13 Mollwane o be o tloga moo o fetela Lutsi,+ motheogeng wa ka borwa wa Lutsi, ke gore, Bethele;+ le gona o be o theogela Atharothe-adara+ thabeng yeo e lego ka borwa bja Bethe-horoni ya Tlase.+
14 Mollwane o be o thadilwe gomme o rarelela ka bodikela go ya ka borwa go tloga thabeng yeo e lebanego le Bethe-horoni ka thoko ya borwa; o be o goma ka Kiriathe-baali, ke gore Kiriathe-jearima,+ e lego motse wa bana ba Juda. Wo ke mollwane wa ka thoko ya bodikela.
15 Ka thoko ya borwa mollwane o be o tloga moo Kiriathe-jearima e felelago gona, o leba ka bodikela gomme o nabela mothopong wa meetse a Nefotoa.+
16 Mollwane o be o theogela moo thaba yeo e lebanego le moedi wa bana ba Hinomo+ e felelago gona, yeo e lego moeding wa Barefai+ ka thoko ya leboa, wa theogela moeding wa Hinomo o lebile motheogeng wa Bajebusi+ ka thoko ya borwa gomme wa theogela Ene-rogele.+
17 O be o thadilwe ka thoko ya leboa o fetela Ene-shemeshe, wa nabela Gelilothe yeo e lebanego le mmoto wa Adumima;+ o be o theogela leswikeng+ la Bohani+ morwa wa Rubeni.
18 O be o fetela motheogeng wa ka leboa wo o lebanego le Araba o theogela Araba.
19 Mollwane o be o fetela motheogeng wa ka leboa wa Bethe-hogola+ gomme o goma koung ya ka leboa ya Lewatle la Letswai+ moo go felelago Noka ya Jorodane ka borwa. Wo e be e le mollwane wa ka borwa.
20 Noka ya Jorodane e be e le mollwane wa selete sa bana ba Benjamini ka thoko ya bohlabela. Bjo e be e le bohwa bja bona ka malapa a bona, go ya ka mellwane ya bjona ka thoko tšohle.
21 Metse ya moloko wa bana ba Benjamini ka malapa a bona e be e le Jeriko,+ Bethe-hogola, Emeke-ketsitsi,
22 Bethe-araba,+ Tsemaraima, Bethele,+
23 Afimi, Para, Ofura,+
24 Kefara-amoni, Ofini le Geba;+ metse e lesomepedi le metsana ya yona.
25 Gibeoni,+ Rama, Beerothe,
26 Mitsipa,+ Kefira,+ Motsa,
27 Rekema, Iripiele, Tarala,
28 Tsela,+ Ha-elefe, Jebusi, ke gore, Jerusalema,+ Gibea+ le Kiriathe; metse e lesomenne le metsana ya yona.
Bjo e be e le bohwa bja bana ba Benjamini ka malapa a bona.+
^ Goba, “go hlankela e le baperisita ba Jehofa.”